**Mieheke** (ruots. *Så tuktas en kvinna*) on vuonna 1936 valmistunut Valentin Vaalan ohjaama suomalainen romanttinen komedia. Sen pääosissa näyttelevät amerikansuomalainen tanssija Tuulikki Paananen ja Tauno Palo. *Mieheke* on *Vaimoke*-elokuvan epäsuora jatko-osa mutta myös rinnakkaisteos ja hyödyntää sen menestystä. Vaala ohjasi elokuvasta myöhemmin uuden version nimellä *Minä ja mieheni morsian* (1955). 

*Vaimokkeen* käsikirjoitus perustui Hilja Valtosen kirjeromaaniin – tähän elokuvaan Valtonen palkattiin tekemään alkuperäiskäsikirjoitus *Vaimokkeen* menestyksen innoittamana. Joitakin vuorosanoja kuitenkin lisättiin vielä kuvausvaiheessa. *Mieheke* kuvattiin loppukesällä ja syksyllä 1936.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Tuulikki Paananen  | … |  Irmeli Venes
  |
|  Tauno Palo  | … |  Reino Lahtinen
  |
|  Uuno Laakso  | … |  johtaja Heikki Markkula
  |
|  Regina Linnanheimo  | … |  laulajatar Virva Suokuma
  |
|  Hilja Jorma  | … |  Mimmi Markkula
  |
|  Helmer Kaski  | … |  Ensio Markkula
  |

**Kreditoimattomat näyttelijät**

|  |  |  |
| --- | --- | --- |
|  Ellen Parviainen  | … |  1. paikanhakija
  |
|  Verna Piponius  | … |  2. paikanhakija
  |
|  Vilho Auvinen  | … |  ravintola Rexin portieeri
  |
|  Kauko Kokkonen  | … |  mies ravintolan eteisessä
  |
|  Otto Noro  | … |  vanhempi herra Lahtinen
  |
|  Usko Kantola  | … |  kolmas herra Lahtinen
  |
|  Arvo Kuusla  | … |  bensa-aseman hoitaja / mies puutarhajuhlissa
  |
|  Eugen Malmstén  | … |  slaagerilaulaja
  |
|  Siiri Angerkoski  | … |  rouva puhelinkioskilla
  |
|  Aarne Kuokkanen  | … |  mies puhelinkioskilla
  |

 | 

|  |  |  |
| --- | --- | --- |
|  Eino Heino  | … |  nuori mies puhelinkioskilla
  |
|  Mirjami Kuosmanen  | … |  nuori nainen ravintolapöydässä
  |
|  Ensio Jouko  | … |  konstaapeli
  |
|  Pirkko Raitio  | … |  Reino Lahtisen taloudenhoitaja
  |
|  Josef Liebkind  | … |  Pierre
  |
|  Elli Ylimaa  | … |  Virvan seuraneiti
  |
|  Uno Pihlström  | … |  savuketta sytyttävä mies laivarannassa
  |
|  Erwin Uimonen  | … |  hotellin portieeri
  |
|  Sasu Haapanen  | … |  hotellin johtaja
  |
|  Kalle Rouni  | … |  Alfred
  |
|  Aino Lohikoski  | … |  Alfredin vaimo
  |
|  Uuno Montonen  | … |  Eemeli
  |
|  Rosi Rinne  | … |  Eemelin vaimo
  |
|  Emil Lucenius  | … |  Virvan autonkuljettaja
  |
|  Edvard Hytönen  | … |  vieras puutarhajuhlassa
  |
|  Elsa Rantalainen  | … |  vieras puutarhajuhlassa
  |
|  Ida Salmi  | … |  vieras puutarhajuhlassa
  |
|  Hulda Keskinen  | … |  vieras puutarhajuhlassa
  |

 |

Juoni
-----

Nuori sihteeri Irmeli Venes hakee tointa johtaja Markkulan konttorista. Hän törmää ovella Markkulan poikaan Ensioon, joka kuullessaan tytön asian kertoo, että paikan saadakseen hakijan on parasta olla naimisissa, sillä valinnan tekee hänen äitinsä – miehestään mustasukkainen rouva Markkula suhtautuu neiti-ihmisiin epäluuloisesti. Irmeli saa paikan keksittyään hätävalheen, että on hiljattain mennyt naimisiin erään Lahtisen, työttömän piirtäjän, kanssa. Kun rouva Markkula haluaa tavata aviomiehen, Irmelin on hädissään metsästettävä mies vastapäisestä ravintolasta. Reino Lahtinen on saapunut ravintolaan odottamaan ystäväänsä Ensiota. Vahtimestarin kutsuessa molemmat miehet nousevat; Irmeli valitsee Reinon, vetoaa miestä suostumaan leikkiin ja lupaa selittää kaiken jälkeenpäin.

Reino omaksuu aviomiehen roolin täysin rinnoin ja Irmeli taipuu vaimon osaan rouva Markkulan edessä. Eräänä iltana Reino ja Irmeli pakenevat Ension tunkeilevaa seuraa tanssiravintolaan ja sieltä edelleen kahdenkeskiselle autoajelulle. Parinkymmenen kilometrin päässä Helsingistä Reino moottorivikaan vedoten houkuttelee Irmelin läheiseen taloon, jonne hän tunkeutuu rikkomalla ulko-oven ikkunan – kyseessä on kuitenkin hänen oma maaseutuasuntonsa. Roolileikki ja ilonpito huvilalla johtavat suudelmaan.

Aamulla Reino lukee sanomalehdestä, että Suomeen on palaamassa opintomatkalta laulajatar Virva Suokuma, hänen morsiamensa takavuosilta. Rouva Markkula taas näkee iltalehdessä valokuvan, joka on otettu Virvasta suutelemassa vastaan tullutta Reinoa laivasatamassa, ja kiirehtii hädissään Irmelin luo. Tämä kuitenkin saa rouvan rauhoitettua selittämällä, että Virva on Reinon sisar. Tällöin rouva Markkula saa ajatuksen kutsua Virva yhdistyksensä Sinirusettiseuran hyväntekeväisyysjuhlan vetonumeroksi. Irmeli taivuttaa idean taakse myös Reinon, joka järjestää tapaamisen, ja Virva suostuu ilomielin esiintymään juhlassa.

Rouva Markkula lähettää miehensä Suomi-Filmiin neuvottelemaan juhlan filmauksesta. Samaan aikaan Virva saapuu keskustelemaan elokuvasopimuksestaan ja erehtyy luulemaan Markkulaa Suomi-Filmin johtajaksi. Markkula ja Virva liehittelevät kilvan toisiaan ja juhlivat Virvan esiintymispaikassa myöhään yöhön.

Hyväntekeväisyysjuhlassa sekä Markkula että Reino tuntevat olonsa tukalaksi ja yrittävät turhaan liueta paikalta. Virva tekee näyttävän sisääntulon ja löytää yllätyksekseen Markkulan piiloutuneena vaatekaappiin. Irmeli puolestaan komentaa Ension suutelemaan itseään Reinon nähden, jolloin Reino tulee mustasukkaiseksi ja tunnustaa rakastavansa Irmeliä. Rouva Markkula taas yllättää miehensä ja Virvan intiimistä tilanteesta. Kun Virva välienselvittelyn kuluessa ymmärtää, ettei Markkula olekaan elokuvayhtiön johtaja, hän poistuu raivoissaan paikalta seurueineen. Myös vieraat tekevät lähtöä haistaessaan skandaalinkäryä ja vain Markkula jää lohduttamaan rouvaansa, joka päivittelee maineensa ja asemansa menetystä.

Reino ajaa Irmelin maaseutuasunnolleen, jonka oveen hän tällä kertaa käyttää avaintaan toivottaen: "Rouva Lahtinen on hyvä!". Suudelmaa säestävät Ension suosionosoitukset auton tavaratilasta. Markkulan huvilan puutarhaan on jäänyt pari juhlijaa, jotka kohottavat "sisäisen kasvatuksen maljan" ja toteavat: "Sinirusettiseura iloitsee".

Tuotanto
--------

Huhtikuussa 1936 ensi-iltaan tullut Valtos-elokuva *Vaimoke* oli niin erinomainen yleisömenestys, että kirjailijan nimelle päätettiin rakentaa jatkossakin. Suomi-Filmin ja Valtosen laatiman sopimuksen mukaisesti kirjailijalta tilattiin alkuperäiskäsikirjoitus, joka sai nimekseen *Mieheke*. Näkökulma *Miehekkeessä* on selvästi urbaanimpi kuin romaanipohjaisessa *Vaimokkeessa*. Kuvauspaikat olivat pääasiassa helsinkiläiskortteleita; Reinon asuintaloa esitti Tammitie 1:n huvila Huopalahdessa. Sisäkuvia varten käytössä oli Haagan työväentalo.

Alun perin oli tarkoituksena, että myös tässä elokuvassa olisivat pääparina Ansa Ikonen ja Tauno Palo, jotka olivat nousseet lopulliseen kansansuosioon *Vaimokkeen* lemmenparina. Ikonen ei kuitenkaan halunnut peruuttaa aiemmin sopimaansa opintomatkaa Moskovaan. Suomi-Filmi ei suostunut lykkäämään kuvaustöiden alkua Ikosen takia ja antoi naispääosan Vaalan uusimmalle löydölle, Yhdysvalloista tulleelle Tuulikki Paanaselle. Suomi-Filmin henkilökuntaa esiintyy elokuvassa cameo-rooleissa.

*Miehekkeen* yleisömenestys oli suurimpien kaupunkien teatteriesitysten mukaan laskien melko hyvä.

Musiikki
--------

*Miehekkeen* musiikkiosiot ovat Harry Bergströmin sävellyksiä. Siinä kuullaan Eugen Malmsténin ja Tauno Palon tulkitsemana Eine Laineen sanoittama foksi "Ah, ethän tiedä" sekä Turo Karton sanoittama nimikappale "Mieheke". Taustamusiikissa toistuu kappale "Kun kuulen tuon", joka on myös Laineen sanoitus. Palo levytti kaikki *Miehekkeen* musiikkikappaleet 1930-luvulla yhdessä Dallapé-orkesterin kanssa. Elokuvaan oli kaavailtu myös Karton sanoittamaa tangoa "Marjatta", mutta laulu jätettiin pois lopulliselta musiikkiraidalta.

Arviot
------

Aikalaisarvioissa elokuvan ohjaukseen suhtauduttiin suopeammin kuin Valtosen tarinaan, jota pidettiin mitäänsanomattomana ja ohuena. *Uuden Suomen* kriitikon mukaan juonen käänteet eivät olleet uusia tai yllättäviä ja vuoropuhelusta puuttui nasevuus. *Ilta-Sanomat* arvioi: "Sisältö jää laihanlaiseksi, ja elokuvan koomilliset käänteet kulkevat melko totunnaisia katuja". Vaalan panos ohjaajana sai sen sijaan tunnustusta: "Siinä jälleen ilmenee hänen kykynsä ajatella kuvin. Vauhti on koko ajan reipas, toiminta notkeata ja huvittavien tilanteiden sarja katkeamaton", kiitettiin *Elokuva-Aitassa*. Näyttelijöistä Tauno Paloa pidettiin entisestään kehittyneenä, mutta positiivisimman huomion sai ensikertalainen Tuulikki Paananen, jonka esiintymisessä nähtiin sulavuutta ja hallittua varmuutta.

Televisioesityksen yhteydessä vuonna 2011 tehdyssä arviossa arveltiin, että koska *Mieheke* haluttiin teattereihin vielä samana vuonna *Vaimokkeen* kanssa, elokuvanteossa tuli kiire, mikä saattoi viedä siitä parhaan terän.

Lähteet
-------

1. 1 2  Päivän elokuvia, Tv-maailma, 36/2011 sivu 13
2. 1 2 3 4  Mieheke, Muut tiedot, Elonet.fi, viitattu 25.9.2013
3. ↑  Suomen kansallisfilmografia 2 (1995)
4. ↑  Mieheke, Lehdistöarviot, Elonet.fi Viitattu 30.11.2022


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Valentin Vaala |
| --- |
|  |
| Pitkät elokuvat (ohjaus) | 

|  |  |
| --- | --- |
| 1920-luku | 
* Mustat silmät (1929)
* Mustalaishurmaaja (1929)

 |
|  |
| 1930-luku | 
* Laveata tietä (1931)
* Sininen varjo (1933)
* Helsingin kuuluisin liikemies (1934)
* Kun isä tahtoo... (1935)
* Kaikki rakastavat (1935)
* Vaimoke (1936)
* Mieheke (1936)
* Koskenlaskijan morsian (1937)
* Juurakon Hulda (1937)
* Niskavuoren naiset (1938)
* Sysmäläinen (1938)
* Rikas tyttö (1939)
* Vihreä kulta (1939)

 |
|  |
| 1940-luku | 
* Jumalan myrsky (1940)
* Antreas ja syntinen Jolanda (1941)
* Morsian yllättää (1941)
* Varaventtiili (1942)
* Keinumorsian (1943)
* Neiti Tuittupää (1943)
* Tositarkoituksella (1943)
* Dynamiittityttö (1944)
* Linnaisten vihreä kamari (1945)
* Vuokrasulhanen (1945)
* Viikon tyttö (1946)
* Loviisa – Niskavuoren nuori emäntä (1946)
* Maaret – tunturien tyttö (1947)
* Ihmiset suviyössä (1948)
* Sinut minä tahdon (1949)
* Jossain on railo (1949)

 |
|  |
| 1950-luku | 
* Gabriel, tule takaisin (1951)
* Kulkurin tyttö (1952)
* Omena putoaa... (1952)
* Huhtikuu tulee (1953)
* Siltalan pehtoori (1953)
* Minäkö isä! (1954)
* Minä ja mieheni morsian (1955)
* Yhteinen vaimomme (1956)
* Nummisuutarit (1957)
* Nuori mylläri (1958)
* Niskavuoren naiset (1958)

 |
|  |
| 1960-luku | 
* Nuoruus vauhdissa (1961)
* Totuus on armoton (1963)

 |

 |

 |